
6 Μαρτίου 2019 


ΤΕΥΧΟΣ ΤΕΤΑΡΤΟ 


Αρ 


. Φύλλου 103 


ΠΕΡΙΕΧΟΜΕΝΑ 

ΑΠΟΦΑΣΕΙΣ 

1 Χαρακτηρισμός ως μνημείων σύμφωνα με 
τις διατάξεις του άρθρου 6 παρ. 1β και 1γ του 
ν. 3028/2002 του εναπομείναντος κτηρίου του 
κεντρικού λεβητοστασίου του βιομηχανικού συ¬ 
γκροτήματος ΑΒΕΑ με το σωζόμενο μηχανολογι¬ 
κό εξοπλισμό κατά χώραν και δύο υψικαμίνους, 
φερόμενης ιδιοκτησίας ΑΙρΓω Επενδυτικής Περι¬ 
ουσίας Χανίων Α.Ε., στην περιοχή Νέας Χώρας, 
Ο.Τ. 28γ, Δήμου Χανίων, Π.Ε. Χανίων, Περιφέρειας 
Κρήτης. 

2 Καθορισμός Ειδικών Όρων και Περιορισμών Δό¬ 
μησης στο χώρο Σχολείου Λυκείου του Ο.Τ.1037 
της Δημοτικής Κοινότητας Πολίχνης, του Δήμου 
Παύλου Μελά. 


ΑΠΟΦΑΣΕΙΣ 

Αριθμ. ΥΠΠΟΑ/ΓΔΑΜΤΕ/ΔΠΑΝΣΜ/ 
ΤΠΔΝΣΜΜΤΠΙΤ/4241/ 471745/25 (1) 

Χαρακτηρισμός ως μνημείων σύμφωνα με 
τις διατάξεις του άρθρου 6 παρ. 1 β και 1 γ του 
ν. 3028/2002 του εναπομείναντος κτηρίου του 
κεντρικού λεβητοστασίου του βιομηχανικού συ¬ 
γκροτήματος ΑΒΕΑ μετο σωζόμενο μηχανολογι¬ 
κό εξοπλισμό κατά χώραν και δύο υψικαμίνους, 
φερόμενης ιδιοκτησίας ΑΙρΓίΒ Επενδυτικής Περι¬ 
ουσίας Χανίων Α.Ε., στην περιοχή Νέας Χώρας, 
Ο.Τ. 28γ, Δήμου Χανίων, Π.Ε. Χανίων, Περιφέρει¬ 
ας Κρήτης. 

Η ΥΠΟΥΡΓΟΣ ΚΑΙ Ο ΥΦΥΠΟΥΡΓΟΣ 
ΠΟΛΙΤΙΣΜΟΥ ΚΑΙ ΑΘΛΗΤΙΣΜΟΥ 

Έχοντας υπόψη: 

1. Τις διατάξεις: 

α) Του άρθρου 90 του π.δ. 63/2005 (Α' 98) «Κωδικοποί¬ 
ηση της νομοθεσίας για την Κυβέρνηση και τα κυβερ¬ 
νητικά όργανα» καθώς και ότι από την εφαρμογή των 
κανονιστικών αυτών διατάξεων δεν προκαλείται δαπάνη 
σε βάρος του κρατικού προϋπολογισμού. 


β) Του ν. 2039/1992 (Α' 61) «Περί Κύρωσης της Σύμβα¬ 
σης για την προστασία της Αρχιτεκτονικής Κληρονομιάς 
της Ευρώπης». 

γ) Του ν. 3028/2002 (Α' 153) «Για την προστασία των 
Αρχαιοτήτων και εν γένει της Πολιτιστικής Κληρονομιάς» 
ιδίως του άρθρου 6 παρ. 4. 

δ) Του π.δ. 4/2018 (Α' 7) «Οργανισμός Υπουργείου Πο¬ 
λιτισμού και Αθλητισμού». 

ε)Του άρθρου 1 του π.δ 70/2015 (Α' 114) «Ανασύστα¬ 
ση των Υπουργείων.» σχετικά με τη σύσταση Υπουρ¬ 

γείου Πολιτισμού και Αθλητισμού. 

στ) Του π.δ. 88/2018 (Α' 160) «Διορισμός Υπουργών, 
Αναπληρωτών Υπουργών και Υφυπουργών» και του 
π.δ. 22/2018 (ΦΕΚ 37/Α728.2.2018) «Διορισμός Υπουρ¬ 
γών, Αναπληρωτή Υπουργού και Υφυπουργών». 

ζ) Την υπ' αριθμ. ΥΠΠΟΑ/ΓΔΔΥΗΔ/ΔΔΑΑΔ/ΤΔΑΔΤΠ/ 
Α1/272598/33659/30330/23405/6.10.2015 κοινή από¬ 
φαση του Πρωθυπουργού και του Υπουργού Πολιτισμού 
και Αθλητισμού για το διορισμό Μετακλητού Γενικού 
Γραμματέα του Υπουργείου Πολιτισμού και Αθλητισμού 
(ΦΕΚ ΥΟΔΔ/706/6.10.2015). 

η) Την υπ' αριθμ. ΥΠΠΟΑ/ΓΡΥΠ/509797/11453/ 
11.10.2018 κοινή απόφαση του Πρωθυπουργού και της 
Υπουργού Πολιτισμού και Αθλητισμού για την Ανάθεση 
αρμοδιοτήτων στον Υφυπουργό Πολιτισμού και Αθλητι¬ 
σμού (ΦΕΚ 4527/Β717.10.2018). 

2. Την υπουργική απόφαση ΥΠΠΟ/ΔΟΕΠΥ/ΤΟΠΥΝΣ/ 
14/3698/20.1.2004 «Οργάνωση και λειτουργία των Συμ¬ 
βουλίων του ν. 3028/2002» (Β' 70). 

3. Την κοινή υπουργική απόφαση ΥΠΠΟ/ΓΝΟΣ/49610/ 
28.11.1990 (ΦΕΚ 743/Β729.11.1990) «Εξαίρεση από τον 
περιορισμό των τριών υπογραφών». 

4. Την υπ' αριθμ. ΥΠΠΟΤ/ΓΔ ΑΠΚ/ΑΡΧ/Α1 /Φ43/85418/ 
3811/29.7.2011 υπουργική απόφαση (ΦΕΚ241/ΑΑΠ/ 
21.9.2011) με την οποία κηρύχθηκε και οριοθετήθηκε ο 
αρχαιολογικός χώρος της πόλης των Χανίων. 

5. Τις εισηγήσειςτης Διεύθυνσης Προστασίας και Ανα- 
στήλωσης Νεώτερων και Σύγχρονων Μνημείων και της 
Διεύθυνσης Προϊστορικών και Κλασικών Αρχαιοτήτων 
και τα λοιπά στοιχεία του φακέλου του θέματος. 

6. Την κατά πλειοψηφία γνωμοδότηση του Ειδικού Ορ¬ 
γάνου Κεντρικού Αρχαιολογικού Συμβουλίου - Κεντρικού 
Συμβουλίου Νεωτέρων Μνημείων, του άρθρου 50 παρ. 
6β του ν. 3028/2002, σύμφωνα με το αριθμ. 4/20.12.2018 
πρακτικό, (θέμα 1 ο), αποφασίζουμε: 

Τον χαρακτηρισμό ως μνημείων σύμφωνα με τις δια- 
τάξειςτου άρθρου 6 παρ. 1 β και Ιγτουν. 3028/2002 του 
εναπομείναντος κτηρίου του κεντρικού λεβητοστασίου 
του βιομηχανικού συγκροτήματος ΑΒΕΑ με το σωζόμε- 
νο μηχανολογικό εξοπλισμό κατά χώραν και δύο υψι¬ 
καμίνους, φερόμενης ιδιοκτησίας ΑΙρΓΐ3 Επενδυτικής 
Περιουσίας Χανίων Α.Ε., στην περιοχή Νέας Χώρας, Ο.Τ. 
28γ, Δήμου Χανίων, Π.Ε. Χανίων, Περιφέρειας Κρήτης, 
διότι ο πολεοδομικός ρόλος και η ιστορική σημασία σε 
μία παραλία η οποία έχει χάσει πάρα πολύ σημαντικά 
συστατικά του ιστού της είναι ξεχωριστοί. Επίσης απο¬ 
τελεί σημαντικό στοιχείο ιστορικής μνήμης για την πόλη 
των Χανίων και ειδικά για την περιοχή αυτή της δυτικής 
εξάπλωσης της πόλης της Νέας Χώρας. Τέλος αποτελούν 
μοναδικό μνημείο βιομηχανικής αρχαιολογίας στην πε¬ 
ριοχή των Χανίων, υλικό φορέα της συλλογικής μνήμης 
της πόλης και τμήμα της ιστορίας της. 

Η παρούσα δεν αποτελεί αναγνώριση κυριότητας ή 
τίτλου ιδιοκτησίας. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 25 Φεβρουάριου 2019 
Η Υπουργός Ο Υφυπουργός 

ΜΥΡΣΙΝΗ ΖΟΡΜΠΑ ΚΩΝΣΤΑΝΤΙΝΟΣ ΣΤΡΑΤΗΣ 


Αριθμ. 104585(299) (2) 

Καθορισμός Ειδικών Όρων και Περιορισμών Δό¬ 
μησης στο χώρο Σχολείου Λυκείου του Ο.Τ.1037 
της Δημοτικής Κοινότητας Πολίχνης, του Δήμου 
Παύλου Μελά. 

Ο ΑΝΤΙΠΕΡΙΦΕΡΕΙΑΡΧΗΣ 

ΧΩΡΟΤΑΞΙΚΟΥ ΣΧΕΔΙΑΣΜΟΥ 

ΤΗΣ ΠΕΡΙΦΕΡΕΙΑΣ ΚΕΝΤΡΙΚΗΣ ΜΑΚΕΔΟΝΙΑΣ 

Έχοντας υπόψη: 

1. Τις διατάξεις των άρθρων 152, 153, 154, 159, 160 
και 243 τουπ.δ.της 14/27.7.1999 «Κώδικας Βασικής Πο- 
λεοδομικής Νομοθεσίας» (ΦΕΚ 580/Δ ), όπως ισχύουν. 

2. Τις διατάξεις του άρθρου 29 του ν. 2831/2000 (ΦΕΚ 
140/Α ), όπως αντικαταστάθηκαν με το άρθρο 10 του 
ν. 3044/2002 «Μεταφορά Συντελεστή Δόμησης και ρυθ¬ 
μίσεις άλλων θεμάτων αρμοδιότητας Υπ. Πε. Χω. Δ. Ε.» 
(ΦΕΚ 197/Α). 

3. Τις διατάξεις των άρθρων 186, 283 και 286 του 
ν. 3852/2010 «Νέα Αρχιτεκτονική της Αυτοδιοίκησης 
και της Αποκεντρωμένης Διοίκησης - Πρόγραμμα Καλ¬ 
λικράτης» (ΦΕΚ 87/Α'). 

4. Το π.δ. 133/2010 «Οργανισμός της Περιφέρειας Κε¬ 
ντρικής Μακεδονίας» (ΦΕΚ 226/Α72010). 

5. Την με αριθμ. πρ. 9752/2014 (3.6.2014) απόφαση του 
Πολυμελούς Πρωτοδικείου Θεσσαλονίκης για την επικύ¬ 
ρωση της εκλογής Περιφερειάρχη, Αντιπεριφερειαρχών 
και των τακτικών και αναπληρωματικών Περιφερειακών 
Συμβούλων της Περιφέρειας Κεντρικής Μακεδονίας για 
την περίοδο 1.9.2014 έως 31.8.2019. 


6. Το από 27.8.2014 πρακτικό ορκωμοσίας των ανω¬ 
τέρω. 

7. Την υπ' αριθμ. 81320+77909/1.12.2016 απόφαση 
του Γ. Γραμματέα Αποκεντρωμένης Διοίκησης Μακεδο¬ 
νίας- Θράκης (ΦΕΚ 4302/Β730.12.2016) «Έγκριση τρο- 
ποποίησηςτου Οργανισμού Εσωτερικής Υπηρεσίας της 
Περιφέρειας Κεντρικής Μακεδονίας». 

8. Την υπ' αριθμ. Γ.Π.Κ.Μ./οικ.1827/8.6.2016 (ΦΕΚ 
321/Υ.Ο.Δ.Δ./21.6.2016) απόφαση του Περιφερειάρχη 
Κεντρικής Μακεδονίας περί ορισμού Αντιπεριφερειαρ- 
χών και ανάθεσης τομέων ευθύνης τους. 

9. Τη με αριθμ. οικ. 30149(387)/27.1.2017 (ΦΕΚ 390/ 
τ.Β /10.2.2017) απόφαση Περιφερειάρχη Κεντρικής 
Μακεδονίας «Μεταβίβαση αρμοδιοτήτων της Γενικής 
Διεύθυνσης Προγραμματισμού και Υποδομών της Περι¬ 
φέρειας Κεντρικής Μακεδονίας στους Αντιπεριφερειάρ- 
χες, και στον Εκτελεστικό Γραμματέα της Περιφέρειας Κε¬ 
ντρικής Μακεδονίας καθώς και παροχή εξουσιοδότησης 
υπογραφής εγγράφων, αποφάσεων και άλλων πράξεων 
«ΜΕ ΕΝΤΟΛΗ ΠΕΡΙΦΕΡΕΙΑΡΧΗ», στον Προϊστάμενο της 
Γενικής Διεύθυνσης Προγραμματισμού και Υποδομών 
της Περιφέρειας Κεντρικής Μακεδονίας», όπως αυτή 
διορθώθηκε και ισχύει σήμερα (ΦΕΚ 912/τ.Β720.3.2017). 

10. Την με αριθ. πρωτ. Γ.Π.Κ.Μ. οικ. 642/20.2.2017 (ΦΕΚ 
102/τ. Υ.Θ.Δ.Δ./6.3.2017) απόφαση Περιφερειάρχη περί 
παράτασης θητείας Αντιπεριφερειαρχών και ανάθεσης 
τομέων ευθύνης σε όλους τους Αντιπεριφερειάρχες της 
Περιφέρειας Κεντρικής Μακεδονίας. 

11 .Την με αριθμ. πρωτ. Γ.Π.Κ.Μ. οικ. 82/10.1.2017 από¬ 
φαση Περιφερειάρχη «Τοποθέτηση Προϊσταμένων και 
Αναπληρωτών Προϊσταμένων Γενικών Διευθύνσεων της 
Περιφέρειας Κεντρικής Μακεδονίας». 

12. Την με αριθμ. πρωτ. Γ.Π.Κ.Μ. οικ. 94/11.1.2017 
(Ορθή επανάληψη 30.1.2017) απόφαση Περιφερειάρχη 
«Ορισμός Προϊσταμένων και Αναπληρωτών Προϊστα¬ 
μένων σε θέση ευθύνης της Γενικής Διεύθυνσης Προ¬ 
γραμματισμού και Υποδομών της Περιφέρειας Κεντρικής 
Μακεδονίας». 

13. Τη με αριθμ. πρωτ. οικ. 8895(49)/11.1.2017 από¬ 
φαση του Γενικού Διευθυντή Προγραμματισμού και 
Υποδομών για την τοποθέτηση Υπαλλήλων των Οργα¬ 
νικών Μονάδων που υπάγονται στη Γενική Διεύθυνση 
Προγραμματισμού και Υποδομών της Π.Κ.Μ. 

14. Τη με αριθμ. οικ. 222426(3621)2.6.2017 (ΦΕΚ 
2101 /τ.Β /19.6.2017) απόφαση Αντιπεριφερειάρχη Χω¬ 
ροταξικού Σχεδιασμού «Παροχή εξουσιοδότησης υπο¬ 
γραφής εγγράφων, αποφάσεων και άλλων πράξεων του 
τομέα Χωρικού Σχεδιασμού της Γενικής Διεύθυνσης Προ¬ 
γραμματισμού και Υποδομών, «ΜΕ ΕΝΤΟΛΗ ΑΝΤΙΠΕΡΓ 
ΦΕΡΕΙΑΡΧΗ ΧΩΡΟΤΑΞΙΚΟΥ ΣΧΕΔΙΑΣΜΟΥ», στον Προϊ¬ 
στάμενο της Γενικής Διεύθυνσης Προγραμματισμού και 
Υποδομών καθώς και στον Προϊστάμενο του Τμήματος 
Χωρικού Σχεδιασμού (ΠΚΜ) της Περιφέρειας Κεντρικής 
Μακεδονίας». 

15. Τις διατάξειςτων άρθρων 30,31 του ν. 4030/2011 
(ΦΕΚ 249/Α725.11.2011) «Νέοςτρόπος έκδοσης αδειών 
δόμησης, ελέγχου κατασκευών και λοιπές διατάξεις». 

16. Τις διατάξεις της παρ. 1 του άρθρου 31 του 
ν. 4067/9.4.2012 (ΦΕΚ 79/Α72012) για το "Νέο Οικοδο- 

μικό Κανονισμό", όπως αυτή έχει τροποποιηθεί και ισχύει 
με την παρ. 2 του άρθρου 62 του ν. 4280/2014 (ΦΕΚ159/ 
Α78.8.2014). 

17. Τη με αριθμ. 37237/ΣΤ1/2.4.2007 υπουργική από¬ 
φαση «Καθορισμός κριτηρίων καταλληλότητας και επι¬ 
λογής χώρων, για την ανέγερση Δημοσίων διδακτηρίων 
Α/θμιας και Β/θμιας Εκπαίδευσης καθώς και χώρων μετά 
κτιρίων καταλλήλων για στέγαση Σχολικών Μονάδων» 
(ΦΕΚ 635/Β 727.4.2007). 

18. Την με αριθμ. Δ21/οικ.838/Φ.Β01.01 απόφαση 
Υπουργού Υποδομών και Μεταφορών (ΦΕΚ 2395/Β7 
2018) «Ανάθεση των έργων ανέγερσης σχολικών μονά¬ 
δων στην Περιφέρεια Κεντρικής Μακεδονίας στη Γενική 
Γραμματεία Υποδομών του Υπουργείου Υποδομών και 
Μεταφορών και ορισμός αναθέτουσας αρχής για τις δι¬ 
αδικασίες της υλοποίησης αυτών». 

19. Το από 31.5.1986 π.δ. (ΦΕΚ 555/Δ71986) «Έγκριση 
πολεοδομικής μελέτης της περιοχής «Άνωθεν Ασύλου» 
και «Ομόνοιας» του Δήμου Πολίχνης και της κοινότητας 
Ευκαρπίας (Ν. Θεσσαλονίκης) και την τροποποίηση του 
ρυμοτομικού σχεδίου Πολίχνης σε συνεχόμενη περιο¬ 
χή» με το οποίο εγκρίθηκε η πολεοδομική μελέτη της 
περιοχής. 

20. Τη με αριθμ. 49788/2420 υπουργική απόφαση 
«Έγκριση Γενικού Πολεοδομικού Σχεδίου του Δήμου 
Πολίχνης (Ν. Θεσσαλονίκης)» (ΦΕΚ 1018/Δ714.10.1987). 

21 .Τη με αριθμ. ΔΠ/ΠΜ/21743/671/17.4.1989 απόφα¬ 
ση Νομάρχη Θεσσαλονίκης (ΦΕΚ 260/Δ79.5.1989) «Τρο¬ 
ποποίηση του Ρυμοτομικού Σχεδίου του Δήμου Πολίχνης 
Ν. Θεσσαλονίκης Άνωθεν Ασύλου και Μετεώρων.». 

22. Η με αριθμ. 29/οικ54971 /ΠΣΚ1171/29.9.2006 από¬ 
φαση Νομάρχη (ΦΕΚ 63/ΑΑΠ/18.10.2006) «Τροποποίηση 
του σχεδίου πόλης στα Ο.Τ. 1037,905,906 και 1229 του 
Δήμου Πολίχνης (Νομού Θεσσαλονίκης», με την οποία 
το Ο.Τ. 1037 χαρακτηρίστηκε ως «χώρος Αυκείου». 

23. Τη με αριθμό 7 πράξη εφαρμογής της πολεοδο¬ 
μικής μελέτης επέκτασης του ρυμοτομικού σχεδίου, 
περιοχής «Άνωθεν Ασύλου» του πρώην Δήμου Πολί¬ 
χνης, η οποία κυρώθηκε με την με αριθμ. 29/18323/ 
ΠΕ/1267/25.8.1998 απόφαση Νομάρχη Θεσσαλονίκης. 

24. Τη με αριθμ. 842/2018 απόφαση του Δημοτικού 
Συμβουλίου του Δήμου Παύλου Μελά. 

25. Τη με αριθμ. 10η Πράξη/Συν.1 η/12.2.2019 γνωμο¬ 
δότηση του Συμβουλίου Πολεοδομικών Θεμάτων και 
Αμφισβητήσεων Περιφερειακής Ενότητας Θεσσαλονί¬ 
κης, με την οποία αυτό γνωμοδότησε ομόφωνα σύμφω¬ 


να με την από 4.2.2019 εισήγηση τουΤμήματος Χωρικού 
Σχεδιασμού της Π.Κ.Μ.. 

26. Τις διατάξεις της παρ. 4 του αρθρ. 29 του 
ν. 2831/2000, όπως αυτή αντικαταστάθηκε με την παρ. 
1 του άρθρου 3 του ν. 4315/2014 και τη διαπίστωση ότι 
με την παρούσα τροποποίηση δεν επέρχεται μείωση 
της συνολικής επιφάνειας κοινόχρηστων χώρων, ούτε 
των αναγκαίων κοινωφελών χώρων σύμφωνα με γενικά 
πλαίσια χρήσεων γης (ΓΠΣ, ΣΧΟΟΑΠ). 

27. Τις διατάξεις του άρθρου 90 του π.δ. 63/2005 «Κω¬ 
δικοποίηση νομοθεσίας για την κυβέρνηση και τα κυβερ¬ 
νητικά όργανα» (ΦΕΚ 98/Α ), και τη διαπίστωση ότι από 
τις κανονιστικού χαρακτήρα διατάξεις της παρούσας δεν 
προκαλείται δαπάνη σε βάρος του κρατικού προϋπολο¬ 
γισμού ή του οικείου Ο.Τ.Α., αποφασίζουμε: 

Άρθρο 1 

Τον καθορισμό ειδικών όρων και περιορισμών δό¬ 
μησης στον προβλεπόμενο χώρο Λυκείου, ήτοι στο 
Ο.Τ.1037 της Δημοτικής Κοινότητας Πολίχνης του Δήμου 
Παύλου Μελά ως εξής: 

α. Μέγιστο Ποσοστό Κάλυψης: Σαράντα πέντε τοις 
εκατό (45%) της επιφάνειας 

β. Συντελεστής Δόμησης: Οκτώ Δέκατα (0,8) 

γ. Μέγιστο Ύψος των προς ανέγερση κτιρίων: εννέα 
(9,00) μέτρα. Επιτρέπεται πάνω από το μέγιστο ύψος 
του κτιρίου η κατασκευή στέγης μέγιστου ύψους δύο 
(2) μέτρων με κλίση 30%. 

δ. Ως αποστάσεις του κτιρίου από τα όρια του χώρου 
(ρυμοτομικές γραμμές) καθορίζονται τα δύο μέτρα 
(2,00μ.) από την ρυμοτομική γραμμή ως προς όλες τις 
πλευρές του χώρου. 

Άρθρο 2 

Η ισχύς της απόφασης αυτής αρχίζει από τη δημοσί¬ 
ευσή της. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Θεσσαλονίκη, 21 Φεβρουάριου 2019 

Με εντολή Αντιπεριφερειάρχη 
Χωροταξικού Σχεδιασμού 
Ο Προϊστάμενος Γενικής Διεύθυνσης 
Προγραμματισμού και Υποδομών 
της Περιφέρειας Κεντρικής Μακεδονίας 

ΑΠΟΣΤΟΛΟΣ ΓΙΑΝΤΣΗΣ 

ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 


Τεύχος ΔΊ 03/06.03.2019 


ΞΤ 

ΕΘΝΙΚΟ ΤΥΠΟΓΡΑΦΕΙΟ 

Το Εθνικό Τυπογραφείο αποτελεί δημόσια υπηρεσία υπαγόμενη στο Υπουργείο Διοικητι¬ 
κής Ανασυγκρότησης και έχει την ευθύνη τόσο για τη σύνταξη, διαχείριση, εκτύπωση και 
κυκλοφορία των Φύλλων της Εφημερίδας της Κυβερνήσεως (ΦΕΚ), όσο και για την κάλυψη 
των εκτυπωτικών - εκδοτικών αναγκών του δημοσίου και του ευρύτερου δημόσιου τομέα 
(ν. 3469/2006/Α' 131 και π.δ. 29/2018/Α'58). 

1. ΦΥΛΛΟ ΤΗΣ ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ (ΦΕΚ) 

• Τα ΦΕΚ σε ηλεκτρονική μορφή διατίθενται δωρεάν στο νννννν.θ 1.0Γ, την επίσημη ιστο¬ 
σελίδα του Εθνικού Τυπογραφείου. Όσα ΦΕΚ δεν έχουν ψηφιοποιηθεί και καταχωριστεί στην 
ανωτέρω ιστοσελίδα, ψηφιοποιούνται και αποστέλλονται επίσης δωρεάν με την υποβολή αί¬ 
τησης, για την οποία αρκεί η συμπλήρωση των αναγκαίων στοιχείων σε ειδική φόρμα στον 
ιστότοπο νννννν.θΐ.ςιΐ'. 

• Τα ΦΕΚ σε έντυπη μορφή διατίθενται σε μεμονωμένα φύλλα είτε απευθείας από το Τμή¬ 
μα Πωλήσεων και Συνδρομητών, είτε ταχυδρομικά με την αποστολή αιτήματος παραγγελίας 
μέσω των ΚΕΠ, είτε με ετήσια συνδρομή μέσω του Τμήματος Πωλήσεων και Συνδρομητών. 
Το κόστος ενός ασπρόμαυρου ΦΕΚ από 1 έως 16 σελίδες είναι 1,00 €, αλλά για κάθε επιπλέον 
οκτασέλιδο (ή μέρος αυτού) προσαυξάνεται κατά 0,20 €.Το κόστος ενός έγχρωμου ΦΕΚ από 
1 έως 16 σελίδες είναι 1,50 €, αλλά για κάθε επιπλέον οκτασέλιδο (ή μέρος αυτού) προσαυξά¬ 
νεται κατά 0,30 €. Το τεύχος Α.Σ.Ε.Π. διατίθεται δωρεάν. 

• Τρόποι αποστολής κειμένων προς δημοσίευση: 

Α. Τα κείμενα προς δημοσίευση στο ΦΕΚ, από τις υπηρεσίες και τους φορείς του 
δημοσίου, αποστέλλονται ηλεκτρονικά στη διεύθυνση ννθΙιπΐ35ΐθΓ.6ΐ@βτ.9Γ με χρήση 
προηγμένης ψηφιακής υπογραφής και χρονοσήμανσης. 

Β. Κατ' εξαίρεση, όσοι πολίτες δεν διαθέτουν προηγμένη ψηφιακή υπογραφή μπορούν 
είτε να αποστέλλουν ταχυδρομικά, είτε να καταθέτουν με εκπρόσωπό τους κείμενα προς 
δημοσίευση εκτυπωμένα σε χαρτί στο Τμήμα Παραλαβής και Καταχώρισης Δημοσιευμάτων. 

• Πληροφορίες, σχετικά με την αποστολή/κατάθεση εγγράφων προς δημοσίευση, την ημε¬ 
ρήσια κυκλοφορία των Φ.Ε.Κ., με την πώληση των τευχών και με τους ισχύοντες τιμοκαταλό¬ 
γους για όλες τις υπηρεσίες μας, περιλαμβάνονται στον ιστότοπο (νννννν.θΐ.ςή. Επίσης μέσω 
του ιστότοπου δίδονται πληροφορίες σχετικά με την πορεία δημοσίευσης των εγγράφων, με 
βάση τον Κωδικό Αριθμό Δημοσιεύματος (ΚΑΔ). Πρόκειται για τον αριθμό που εκδίδει το Εθνι¬ 
κό Τυπογραφείο για όλα τα κείμενα που πληρούν τις προϋποθέσεις δημοσίευσης. 

2. ΕΚΤΥΠΩΤΙΚΕΣ - ΕΚΔΟΤΙΚΕΣ ΑΝΑΓΚΕΣ ΤΟΥ ΔΗΜΟΣΙΟΥ 

Το Εθνικό Τυπογραφείο ανταποκρινόμενο σε αιτήματα υπηρεσιών και φορέων του δημοσίου 
αναλαμβάνει να σχεδιάσει και να εκτυπώσει έντυπα, φυλλάδια, βιβλία, αφίσες, μπλοκ, μηχανο¬ 
γραφικά έντυπα, φακέλους για κάθε χρήση, κ.ά. 

Επίσης σχεδιάζει ψηφιακές εκδόσεις, λογότυπο και παράγει οπτικοακουστικό υλικό. 


Ταχυδρομική Διεύθυνση: Καποδιστρίου 34, τ.κ. 10432, Αθήνα 

Ιστότοπος: \ν\ν\νλΧ.^χ 

ΤΗΛΕΦΩΝΙΚΟ ΚΕΝΤΡΟ: 210 5279000 - Ωιχ: 210 5279054 

Πληροφορίες σχετικά με την λειτουργία 
του ιστότοπου: Γΐ6ΐράθ$Ι<.6ΐ@6ΐ.9 > ' 

Αποστολή ψηφιακά υπογεγραμμένων 
εγγράφων προς δημοσίευση στο ΦΕΚ: 

νν60ΠΓ135ΐ6Γ.6ϊ@€ϊ.ε|Γ 

ΕΞΥΠΗΡΕΤΗΣΗ ΚΟΙΝΟΥ 

Πωλήσεις - Συνδρομές: (Ισόγειο, τηλ. 210 5279178- 180) 
Πληροφορίες: (Ισόγειο, Γρ. 3 καιτηλεφ. κέντρο 210 5279000) 
Παραλαβή Δημ. Ύλης: (Ισόγειο, τηλ. 210 5279167,210 5279139) 

Πληροφορίες για γενικό πρωτόκολλο 
και αλληλογραφία: 9Γ3>ηιτΐ3ΐ6Ϊ3@6ΐ.9>' 

Ωράριο για το κοινό: Δευτέρα ως Παρασκευή: 8:00 -13:30 


Γί^ΡΤΤτττ^ ι :■ ' .'^ιΙΠ σοτ. Γ _ 

για να βελτιώσουμε τις υπηρεσίες μας, συμπληρώνοντας την ειδική φόρμα στον ιστότοπο μας. 




























